Жан-Луі Таран

Яго Высокапраасвяшчэнства кардынал **Жан-Луі Таран** (), (, , Францыя — 5 ліпеня 2018, Хартфард, ЗША) — французскі курыяльны кардынал і ватыканскі дыпламат. Тытулярны архібіскуп Тэлептэ з 1 снежня 1990. Сакратар па адносінах з дзяржавамі Дзяржаўнага Сакратарыята Святога Прастола з 1 снежня 1990 па 7 кастрычніка 2003. Архіварыус і Бібліятэкар Рымскай Царквы з 24 лістапада 2003 па 25 чэрвеня 2007. Старшыня Папскага Савета па міжрэлігійным дыялогу з 25 чэрвеня 2007. Старшыня Камісіі Рымскай курыі па рэлігійных адносінах з мусульманамі з 25 чэрвеня 2007. Кардынал-дыякан з дыяканствам *S. Apollinare alle Terme Neroniane-Alessandrine* з 21 кастрычніка 2003. Кардынал-протадыякан з 21 лютага 2011.

## Біяграфія 
Нарадзіўся Жан-Луі Таран 3 красавіка 1943 года, у Бардо. Жан-Луі Таран вучыўся ў Папскім Грыгарыянскім універсітэце (дзе ён зарабіў ліцэнцыят у філасофіі і багаслоўі, і ў 1973 годзе сваю дактарантуру ў кананічным праве) і Папскай Царкоўнай Акадэміі ў Рыме, і Каталіцкім Інстытуце ў Тулузе.

Ён быў пасвечаны ў святара 20 верасня 1969 года, архібіскупам Марысам Мазье і служыў вікарыем у мітраполіі Бардо перад паступленнем на дыпламатычную службу Ватыкана ў 1975 годзе. Ён быў сакратаром нунцыятур у Дамініканскай рэспубліцы (1975—1978 гады) і ў Ліване (1979—1983 гады). Таран стаў афіцыялам Савета Грамадскіх Спраў Царквы ў 1983, а затым удзельнічаў у спецыяльных місіях на Гаіці (1984), і ў Бейруце і Дамаску (1986 год). Ён быў таксама членам ватыканскай дэлегацыі на сустрэчах Канферэнцыі па Еўрапейскай Бяспецы і Супрацоўніцтву, Канферэнцыі па Раззбраенні ў Стакгольме, і Культурным Форуме ў Будапешце і пазней у Вене.

### Сакратар па адносінах з дзяржавамі 
1 снежня 1990 года, Таран быў прызначаны Сакратаром па адносінах з дзяржавамі Дзяржаўнага сакратарыята Святога Прастола і тытулярным архібіскупам Тэлептэ Папам Рымскім Янам Паўлам II. Ён атрымаў сваю біскупскую ардынацыю 6 студзеня 1991 года, у саборы Святога Пятра, непасрэдна ад Яна Паўла II, якому дапамагалі тытулярны архібіскуп Вескоўя Джавані Батыста Рэ — намеснік дзяржаўнага сакратара Святога Прастола па агульных справах, і тытулярны архібіскуп Бальзены Джасцін Фрэнсіс Рыгалі — сакратар Кангрэгацыі па справах біскупаў. Як Сакратар, Таран служыў міністрам замежных спраў Ватыкана. У стаўленні да іракскага канфлікту, ён калісьці падкрэсліў важнасць дыялогу і Арганізацыі Аб’яднаных Нацый, і сказаў, што «аднабаковая агрэсіўная вайна складзе злачынства супраць свету і супраць Жэнеўскіх канвенцый».

### Бібліятэкар і Архіварыус Святой Рымскай Царквы 
Ён быў узведзены ў кардыналы-дыяканы з дыяканствам *S. Apollinare alle Terme Neroniane-Alessandrine* Янам Паўлам II на кансісторыі ад 21 кастрычніка 2003 года. 24 лістапада таго ж года, ён быў названы Архіварыусам і Бібліятэкарам Святой Рымскай Царквы, назіраючы за Ватыканскім Сакрэтным Архівам і Ватыканскай Бібліятэкай. У канцы 2003 года, Таран смуткаваў аб абыходжанні з немусульманамі ў «шматлікіх мусульманскіх краін», асабліва ў Саудаўскай Аравіі, як з людзьмі другога сорту.

## Кардынал-протадыякан 
Пасля ўзвядзення кардынала Агасціна Качавілана ў ранг кардынала-святара 21 лютага 2011 года, Папа Рымскі Бенедыкт XVI прызначыў Жана-Луі Тарана кардыналам-протадыяканам, як старэйшага па старшынстве кардынала-дыякана (у парадку ўзвядзення ў Калегію Кардыналаў), чыім спецыяльным прывілеем, з’яўляецца аб’яўляць Habemus Papam — формулу, якая аб’явяшчае аб абранні новага рымскага пантыфіка. Менавіта ён абвясціў аб абранні Францыска 13 сакавіка 2013 года.

## Стан здароўя 
Кардынал Таран пакутаваў ад хваробы Паркінсана.

## Узнагароды 
* Кавалер Вялікага крыжа ордэна «За заслугі перад Італьянскай Рэспублікай» (27 лістапада 1992 года)
* Вялікі афіцэр ордэна «За заслугі перад Італьянскай Рэспублікай» (19 лістапада 1988 года)
* Бальі — кавалер Вялікага крыжа Гонару і Адданасці для Кардыналаў Святой Рымскай Царквы Мальтыйскага ордэна (2006 год)
* Кавалер Вялікага крыжа ордэна за Заслугі перад Аўстрыйскай Рэспублікай I класа (1999 год)
* Камандор з зоркай ордэна Заслуг перад Рэспублікай Польшча (1 красавіка 2010 года)
* Ордэн Падвойнага белага крыжа 2 класа (Славакія, 28 кастрычніка 2002 года)
* Кавалер Вялікага крыжа ордэна Заслуг (Партугалія, 21 снежня 1990 года)

## Спасылкі 
* Каталіцкая іерархія
* Кардыналы Святой Рымскай Царквы 
* Каталіцкія старонкі 

Катэгорыя:Кардыналы Францыі
Катэгорыя:Кардыналы-протадыяканы